Arthur Schwartz

Arthur Schwartz (født 25. november 1900, død 3. september 1984) var en amerikansk komponist og filmprodusent. Han komponerte blant annet «Alone Together» til Broadwaymusikalen Flying Colors.

Liv og virke 
Schwartz skaffet seg midler til å studere ved New York University og for sin embetseksamen ved Columbia University ved å spille piano. Deretter konsentrerte han seg om å arbeide med vaudeville og teatre på Broadway, og til sist med filmproduksjon i Hollywood.

Schwartz arbeidet for filmselskapet Columbia Pictures som produsent, blant hans arbeid var musikalen Cover Girl (1944).

I 1972 ble Schwartz innlemmet Songwriters Hall of Fame. Han ble også innlemmet i American Theatre Hall of Fame i 1981.

Hans sønn Jonathan er en populær radiopersonlighet og tidvis også musiker. Hans andre sønn, Paul Schwartz, er komponist, dirigent, pianist og produsent.

Komponisten Alec Wilder utga i 1972 en bok om låtskrivere og sanger han mente hørte til kanonen i den store amerikanske sangboka. Et kapittel i boka dreier seg om låtskrivingen til Vincent Youmans og Schwartz.

Låter  
Han var en av låtskriverne på «Dancing in the Dark» (1931).
 You and the Night and the Music

Referanser

Eksterne lenker 
 
 
 
 Arthur Schwartz hos Internet Broadway Database
 Biography and songs hos Songwritershalloffame.org

Komponister fra USA
Personer fra New York City